
RAPORT DE SPECIALITATE
privind  împuternicirea Comisiei de Negociere cu Terții a Consiliului Local al Municipiului Timișoara în vederea închirierii imobilului situat pe strada C. D. Loga nr. 3, proprietatea Arhiepiscopiei Timișoarei 


Având în vedere Referatul de aprobare al proiectului de hotărâre, al Primarului Municipiului Timișoara și Proiectul de hotărâre privind  împuternicirea Comisiei de Negociere cu Terții a Consiliului Local al Municipiului Timișoara în vederea închirierii imobilului situat pe strada C. D. Loga nr. 3, proprietatea Arhiepiscopiei Timișoarei,  
Facem următoarele precizări:
Prin încheierea de încuviințare a executării silite nr. 4473/01.03.2023, pronunțată de  Judecătoria Timișoara în dosarul nr. 5819/325/2023, a fost încuviințată executarea silită a obligației de evacuare (nr. dosar 66/ex/2023) a imobilului – clădire înscris în cartea funciară nr. 405657 Timișoara, CF vechi 133760, nr. top 125, situat pe strada Martir Leontin Banciu nr. 5, folosit de Grădinița cu program prelungit nr. 33 (în locație își desfășoară activitatea Grădinița cu program prelungit nr. 19) în baza contractului de închiriere încheiat la data de 13.04.2021. Prin Sentința civilă nr. 23698/25.10.2023 a Judecătoriei Timișoara, a fost respinsă în primă instanță contestația la executare formulată de Municipiul Timișoara, inclusiv în ceea ce privește obligația de a evacua imobilul menționat mai sus. În consecință, obligația de a elibera imobilul a continuat, executorul judecătoresc propunându-ne eliberarea imobilului în perioada vacanței de iarnă, dar nu mai târziu de 03.01.2024, urmând ca în data de 04.01.2024, începând cu ora 09:00, să execute silit obligația de evacuare. 
Prin Adresa înregistrată la ASEMT sub nr. 3249/22.11.2023, Grădinița cu program prelungit nr. 33 ne solicită sprijinul privind asigurarea unui alt spațiu corespunzător desfășurării activității în condiții optime.
	Prin Adresa înregistrată la ASEMT sub nr. 3734/18.12.2023, Arhiepiscopia Ortodoxă Română a Timișoarei ne comunică disponibilitatea imobilului-clădire situat pe strada C. D. Loga nr. 3, proprietatea Arhiepiscopiei, ca posibilitate de relocare a grădiniței și reluarea activităților educaționale.
	În concluzie, propunem spre analiza Comisiilor din cadrul Consiliului Local al Municipiului Timișoara proiectul privind  împuternicirea Comisiei de Negociere cu Terții a Consiliului Local al Municipiului Timișoara în vederea închirierii imobilului situat pe strada C. D. Loga nr. 3, proprietatea Arhiepiscopiei Timișoarei.
Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local.

   Director general,						               Inspector de specialitate,
    Mihai Boncea							        Claudiu Dragomir

